
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ . 

ΑΠΟΦΑΣΕΙΣ 

Εφαρμογή άρθρου 1 του Ν.653/77 «περί υποχρεώσεως των παρό¬ 
διων ιδιοκτητών, για τη διάνοιξη Εθνικών οδών κ.λπ.» .... 1 
Συμπλήρωση της Η.24781/1972 απόφασης αναγνώριση οδού 
Τσουκνοπούλου σαν προϋφισταμένη του έτους 1923 με επιβολή 

σε τμήμα αυτής στοάς, στο Ν. Αχαΐας. 2 

Καθορισμός ορίων, όρων και περιορισμών δόμησης του οικισμού 

Πρασινάδα του Νομού Ημαθίας . 3 

Ένταξη σε κατηγορίες και καθορισμός ορίων του οικισμού «ΑΦΥΣ- 
ΣΙΟΝ» της Κοινότητας Αφυσσού Νομού Λακωνίας με καθορισμό 

όρων και περιορισμών δόμησης . 4 

Αναγνώριση ως Κοινοτική της οδού που συνδέει την Κοινότητα 
Σκουταριού με τον οικισμό Αγιά και το Λιμάνι του ίδιου οικι¬ 
σμού, Ν. Λακωνίας . 5 


ΠΟΛΕΟΔΟΜΊΑ 

ΑΠΟΦΑΣΕΙΣ 

Αριθ. ΒΣ4β/6/315-ΚΖ . ν(1) 

Εφαρμογή άρθρου 1 του Ν.653/77 «περί υποχρεώσεως των παρόδιων 
ιδιοκτητών, για τη διάνοιξη Εθνικών οδών κ.λπ.». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν.653/77 «περί υποχρώσεων των παρόδιων ιδιοκτητών, για 
τη διάνοιξη Εθνικών Οδών κ.λπ.» τις παραγράφους 9 και 10 του άρ¬ 
θρου 62 του Ν.947/79 «περί οικιστικών περιοχών» και το ΠΔ 929/79 
ως και το Ν.960/79 και ιδιαίτερα των παραγρ. 4 του άρθρου 9 με τα 
οποία τέθηκαν σε εφαρμογή νέες διατάξεις απαλλοτριώσεων με επιβά¬ 
ρυνση των παρόδιων ιδιοκτητών για τις περιπτώσεις εθνικών οδών 
(νέες διανοίξεις, βελτιώσεις ή διαπλατύνσεις) και επαρχιακών Δημοτι¬ 
κών και Κοινοτικών οδών (νέες διανοίξεις, βελτιώσεις). 

2. Την ανάγκη καθορισμού των περιπτώσεων εφαρμογής του άρθρου 
1 του Ν.653/77,σε οδούς που προβλέπεται εκτέλεση εργασιών βελτιώ¬ 
σεις ή διαπλατύνσεις. 

Και αφού λάβαμε υπόψη: 

1. Το αριθμ. 2579/13.11.87 έγγραφο της Δ/νσεως Τεχνικών 
Υπηρεσιών Ν. Καστοριάς. 

2. Την αριθμ. 2363/21.8.86 απόφαση της Δ/νσεως Συγκοινωνια¬ 
κών Έργων τέως 4ης ΠΤΔΕ, με την οποία εγκρίθηκε το κτηματολο- 
γικό διάγραμμα και ο κτηματολογικός πίνακας της Εθν. οδού Καστο¬ 
ριάς - Νεάπολης από χ.θ. 2+800 μέχρι 2+992,60, αποφασίζουμε: 

Ορίζουμε ότι το τμήμα από χ.θ. 2+800 μέχρι χ.θ. 2+992,60 της 
Εθνικής οδού Καστοριάς - Νεάπολης, αποτελεί νέα χάραξη προς βελτί¬ 


ωση της υφιστάμενης Εθνικής οδού και διαπλάτυνση αυτής και έχουν 
εφαρμογή σ’ αυτό οι διατάξεις του άρθρου 1 του Ν. 653/77. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

ΑθήΛχ, 9 Δεκεμβρίου 1987 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

-φ- 

Αριθ. X. 13467 (2) 

Συμπλήρωση της Η.24781/1972 απόφασης αναγνώριση οδού Τσου¬ 
κνοπούλου σαν προϋφισταμένη του έτους 1923 με επιβολή σε τμήμα 

αυτής στοάς, στο Ν. Αχαΐας» 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις δ/ξεις του Ν. 3200/55 «περί διοικητικής αποκεντρώσεως» 
και τις ίδιες του από 28.6.55 Β.Δ. «περί εξαιρέσεως από της αρμοδιό¬ 
τητας των Νομαρχών μερικών αντικειμένων αρμοδιότητας του Υπουρ¬ 
γού Δ.Ε.» 

2. Τις δ/ξεις του Ν.Δ. 712/70 και εκείνες του Β.Δ. 677/71 «περί 
τροποποιήσεως και αυμπληρώσεως του Β.Δ. 712/70». 

3. Τις δ/ξεις του Ν.Δ. 532/70 «περί συμπληρώσεως των δ/ξεων 
περί διοικητικής αποκεντρώσεως». 

4. Τον Ν. 1032/80 «περί συστάσεως του Υπουργείου Χ.Ο.Π.». 

5. Τον Ν.1232/82 (ΦΕΚ 22Α) «περί επαναφοράς σε ισχύ τροποποί¬ 
ηση και συμπλήρωση των δ/ξεων Ν.Δ.4352/64 και .άλλες δ/ξεις». 

6. Τις 13905/721/24.6.82 και·24712/1248/21.6.82 κοινές 
αποφάσεις των Υπουργών Προεδρίας και ΧΟΗ. 

7. Τοαρ. 20 του Ν.Δ. 17.7.1923 ΦΕΚ 228/Α/16.8.23 «περί σχε¬ 
δίων πόλεων και την Ε.34/20014/16.6:77 της Υπηρεσίας Οικισμού 
σχετικά με ιδιωτικές οδούς που προϋπάρχουν του έτους 1923». 

8. Το X. 10352/87 έγγραφο του Τ.Π. και Π.Ε. στο Συμβούλιο 
ΧΟΠ Νομαρχίας Αχαΐας όπου εκφράζεται η άποψή του για το θέμα. 

9. Τη γνωμοδότηση του Συμβουλίου Χ.Ο.Π.Ν. Αχαΐας που διατυ¬ 
πώθηκε με το από 30·. 10.1987 πρακτικό του θέμα 14ο, αποφασί¬ 
ζουμε: 

Συμπληρώνουμε την, Η.24781/1972 απόφαση που αφορά την ανα¬ 
γνώριση τη οδού Τσουκνοπούλου προϋφισταμένης του 1923 με την επι¬ 
βολή σε τμήμα αυτής στοάς για πεζούς, ελάχιστου ύψους 5,00 μέτρων 
και μήκους 20.90μ. αρχομένου από οικοδομικής γραμμής οδού Κανα¬ 
κάρη. 

Η απόφαση αυτή να δημοσιευθεί στην Εφημερίδα·της Κυβερνή- 
σεως. 

Πάτρα, 18 Νοεμβρίου 1987 
Με εντολή Νομάρχη 

Ο Προϊστάμενος Πολεοδομίας 
ΧΡΗΣΤΟΣ ΠΑΠΑΝΙΚΟΛΟΠΟΥΛΟΣ 

Αριθ. ΟΙΚ. ΕΠΑ 373 (3) 

Καθορισμός ορίων, όρων και περιορισμών δόμησης του οικισμού Πρασι¬ 
νάδα του Νομού Ημαθίας. 

Ο ΝΟΜΑΡΧΗΣ ΗΜΑΘΙΑΣ 
' Εχοντας υπόψη: 

1. Τις διατάξεις του από 24.4.85 Π. Δ/τος (ΦΕΚ 181/Δ'/3.5.85) 
«περί τρόπου καθορισμού ορίων οικισμών της χώρας μέχρι 2.000 κα¬ 
τοίκους. κατηγορίες αυτών και καθορισμός όρων και περιορισμών δό¬ 
μησής τους», όπως τροποποιήθηκε με το από 14.2.87 Π. Δ/γμα (ΦΕΚ 
133/Δ'/23.2.87). 

2. Τις προτάσεις των ιδιωτών μελετητών Μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων που αφορούν στον προσδιορισμό των ορίων του υπόψη οι¬ 
κισμού. 

3. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους προαναφερόμενους μελετητές κατά τις υποδείξεις των 
σχετικών προδιαγραφών του ΤΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
της Ε.Σ.Τ.Ε. 

5. Την από 29.10.87 γνωμοδότηση του Συμβουλίου ΧΟΠ του Νο¬ 
μού όπως αυτή διατυπώνεται στο 17ο πρακτικό του πράξη 10η. 

6. Την αρ. 23/1985 απόφαση του Κοινοτικού Συμβουλίου της Κοι¬ 
νότητας Πρασινάδας. 

7. Το έγγραφο Γ.29557/2769 οικ./8.4.1986 Υπουργείο ΠΕ.- 
ΧΩ.ΔΕ./Δ/νση Γ1-Γ3/Τμήμα Ομάδα χωριών. 

8. Τον Α.Ν. 314/1968 όπως τροποποιήθηκε και συμπληρώθηκε με 
το Ν.Δ. 1018/1971 και τους Ν. 1337/1983 και 1512/1985. απο¬ 
φασίζουμε: 

I. Κατατάσσουμε τον οικισμό ΠΡΑΣΙΝΑΔΑ στην κατηγορία αδιάφο¬ 
ρος. στάσιμος, μεσαίος. 

II. Καθορίζουμε τα όρια του ως άνω οικισμού του Νομού μας όπως 
αυτά φαίνονται στο σχεδιάγραμμα με κλίμακα 1:5.000 που συνοδεύει 
την παρούσα και αποτελεί αναπόσπαστο μέρος της. 

III. Καθορίζουμε τους ακόλουθους Γενικούς κα? Ειδικούς όρους και 
περιορισμούς δόμησης. 

Α. Γενικοί όροι δόμησης. * 

1. Οι γενικοί όροι δόμησης που προβλέπονται από το άρθρο 5 του 
από 24.4.185 Π. Δ/τος (ΦΕΚ 181/Δ'/1985) όπως τροποποιήθηκε 
με το από 14.2.87 Π. Δ/γμα (ΦΕΚ 133/Δ71987). 

2. Αρτιότητα γηπέδου 300 ηι 2 . 

Β. Ειδικοί όροι δόμησης. 

1. Επιβολή στέγης στις περιπτώσεις: 

Εξάντλησης ύψους ή αριθμού ορόφων ή συντελεστή δόμησης. 


Μέγιστη επιτρεπόμενη κλίση της στέγης 40%. 

Μέγιστο επιτρεπόμενο ύψος στέγης 2,00 γπ υπεράνω του μεγίστου 
επιτρεπόμενου ύψους. 

Επιτρέπεται η χρήση οποιουδήποτε τύπου κεραμιδιών (Ελληνικά - 
Ρωμαϊκά - Γαλλικά). 

2. Επιτρέπεται η χρήση εξωτερικών χρωματισμών κατά την προτί¬ 
μηση του ιδιοκτήτη. 

3. Επιτρέπεται η κατασκευή κάθε είδους εξώστη (ανοικτός ακάλυ¬ 
πτος, ανοικτός καλυμένος, κλειστός, στοά, χαγιάτι) με σχέση ως προς 
τις αντίστοιχες όψεις 1:2. Κατά παρέκκλιση μπορεί κατόπιν εγκρίσεως 
της αρμόδιας ΕΠΑΕ να επιτραπεί κατασκευή μεγαλύτερου μήκους εξώ- 
στη. 

4. Επιτρέπεται στον ιδιοκτήτη η χρήσιμοποίηση του υλικού κατα¬ 
σκευής στηθαίου κατά τη δική του προτίμηση. 

5. Δεν τίθεται περιορισμός στην αναλογία των εξωτερικών ανοιγμά¬ 
των σε σχέση με τις αντίστοιχες όψεις. 

6. Δεν τίθεται περιορισμός στην επιλογή του τύπου και του υλικού κα¬ 
τασκευής της περίφραξης. 

Γ. Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδό είχαν στις 3.5.1985, ημέρα δημοσίευσής 
του από 24,4.1985 Π. Δ/τος. 

IV.Α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Πολεοδομικό Γ ραφείο Αλεξάνδρειας ώστε να εξασφαλί¬ 
ζεται η συνέχεια των υπαρχόντων κοινόχρηστων χώρων και η δημιουρ¬ 
γία νέων κοινόχρηστων χώρων σύμφωνα με τα οριζόμενα στις διατάξεις 
της παρ. 1 του άρθρου 6 του από 24.4.1985 Π. Δ/τος «Τρόπος καθορι¬ 
σμού ορίων οικισμών της Χώρας μέχρι 2.000 κατοίκους, κατηγορίες 
αυτών και καθορισμός όρων και περιορισμών δόμησής τους», όπως τρο¬ 
ποποιήθηκε με το από 14.2.1987 Π. Δ/γμα (ΦΕΚ 133/Δ - / 
23.2.87). 

Β. Να εξασφαλίζεται η συνέχεια των υφισταμένων ή εγκεκριμένων 
δρόμων του οικισμού. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
(ΦΕΚ 181 /Δ"/3.5.1985). όπως τροποποιήθηκε με το από 14.2.1987 
Π. Δ/γμα (ΦΕΚ 133Δ/23.2.1987). 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει να δημοσιευθεί στην Εφημερίδα της Κυβερνήσεως. 

Η παρούσα ισχύει με τη δημοσίευσή της στην Εφημερίδα της Κυβερ¬ 
νήσεως. 

Βέροια. 19 Νοεμβρίου 1987 
Ο Νομάρχης 
ΤΑΣΟΣ ΜΠΕΡΕΤΑΣ 

Αριθ. Π-2790/1986 . (4) 

Ένταξη σε κατηγορίες και καθορισμός ορίων του οικισμού «ΑΦΥΣ- 

ΣΙΟΝ» της Κοινότητας Αφυσσού Νομού Λακωνίας με καθορισμό 

όρων και περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1) Τις διατάξεις του Ν. 3200/55 και του Ν.Δ. 532/72 «περί διοικη¬ 
τικής αποκέντρωσης». 

2) Τις διατάξεις του ’Α.Ν. 314/68 «περί παροχής αρμοδιοτήτων 
στον Υπουργό Β. Ελλάδος και τους Νομάρχες», όπως τροποποιήθηκε 
με το Ν.Δ. 1018/71. 

3) Τις διατάξεις του Ν.Δ. της 17.7.1923 «περί σχεδίων πόλεων». 

4) Τις διατάξεις του Ν. 1337/83, όπως τροποποιήθηκε με το Ν. 
1512/85. 

5) Τις διατάξεις του Ν. 1577/85 «περί Γ.Ο.Κ.». 

6) Τις διατάξεις του Π.Δ. της 24.4.85 «περί τρόπου καθορισμού 
ορίων οικισμών της χώρας μέχρι 2.000 κατοίκους, κατηγοριών αυτών 
και καθορισμού ορίων και περιορισμών δόμησής τους», όπως τροποποι¬ 
ήθηκε με το από 14.2.1987 Π.Δ. (ΦΕΚ 133 Δ' της 23.2.1987). 

7) Τις προτάσεις των ιδιωτών μελετητών Μηχανικών, στους οποίους 
ανατέθηκε η σχετική μελέτη στα πλαίσια του προγράμματος των ανοι¬ 
κτών πόλεων, που αφορούν του προσδιορισμό των ορίων του υπόψη οικι¬ 
σμού. 

8) Τα δελτία αρχιτεκτονικής αναγνώρισης του οικισμού που συμπλη¬ 
ρώθηκαν από τους προαναφερόμενους μελετητές κατά τις υποδείξεις 
των σχετικών προδιαγραφών του Υπ.ΠΕ.ΧΩ.Δ.Ε. 

9) Τα πληθυσμιακά στοιχεία των δύο τελευταίων απογραφώυ του 
κράτους από την Ε.Σ.Υ.Ε. 

10) Την υπ’ αριθμό 34/1986 Απόφαση (γνωμοδότηση για την πα¬ 
ραπάνω μελέτη) του κοινοτικού Συμβουλίου Αφυσσού ύστερα από την 
τήρηση της νόμιμης διαδικασίας. 

11) Το υπ’ αριθμό 259/17.2.87 έγγραφο της Δ/νσης Δασών Ν. 

Λακωνίας. ( 

12) Τη γνωμοδότηση του Συμβουλίου Χ.Ο.Π. του Νομού που λή- 
φθηκε κατά την 8η συνεδρία στις 26.9.1986 με αριθμό πράξης 6η, 
αποφασίζουμε: 

1. Κατατάσσουμε τον οικισμό ΑΦΥΣΣΙΟΝ της Κοινότητας Αφυσίου 
του Ν. Λακωνίας στις κατηγορίες: 

α) Ως προς τη θέση στο χώρο: Ούτε περιαστικός ούτε παραλιακός ή 
τουριστικός. 

β) Ως προς το βαθμό προστασίας: Αδιάφορος. 

γ) Ως προς τη δυναμικότητα: Στάσιμος. 

δ) Ως προς τον βαθμό διασποράς: Συνεκτικός. 


ε) Ως προς το μέγεθος: Μεσαίος. 

2. Καθορίζουμε τα όρια του οικισμού ΑΦΥΣΣΙΟΝ της Κοινότητας 
Αφυσσού του Νομού Λακωνίας με τα στοιχεία από 1 έως 18, όπως 
αυτά φαίνονται στο συνοδευτικό της παρούσας σχεδιάγραμμα σε κλί¬ 
μακα 1:5.000, που αποτελεί αναπόσπαστο μέρος της απόφασης αυτής 
και συντάχθηκε με βάση τα στοιχεία του χάρτη και επιτόπιου ελέγχου. 

3. Καθορίζουμε τους ακόλουθους γενικούς και ειδικούς όρους και πε¬ 
ριορισμούς δόμησης, για τον προαναφερόμενο οικισμό: 

Α. Γενικοί όροι δόμησης: 

I. Μέσα στα όρια του οικισμού ισχύουν οι γενικοί όροι δόμησης που 
προβλέπονται από το Π.Δ. της 24.4.85 (ΦΕΚ 181/Δ' της 3.5.85), 
όπως τροποποιήθηκε με το από 14.2.1987 Π.Δ. (ΦΕΚ 133/Δ - της 
23.2.1.987) και για τον οικισμό αυτό καθορίζουμε την κατά κανόνα αρ¬ 
τιότητα στα πεντακόσια (500) τ.μ. 

II. Κατά παρέκκλιση, μέσα στα όρια του οικισμού αυτού θεωρούνται 
άρτια τα οικόπεδα με όποιο εμβαδόν είχαν στις 3.5.1985, ημέρα δημο¬ 
σίευσης του από 24.4.85 Π.Δ. 

III. Κατά τη μελέτη οριοθέτησης του οικισμού που έγινε σύμφωνα με 
το από 24.4.1985 Π.Δ. (ΦΕΚ 181/Δ' της 3.5.1985) προέκυψε ότι 
όλα τα κτίρια στον οικισμό είναι μονώροφα και διώροφα, όπως φαίνεται 
και στο αντίστοιχο δελτίο Αρχιτεκτονικής Αναγνώρισης και γι’ αυτό το 
λόγο, το μέγιστο επιτρεπόμενο ύψος των κτιρίων ορίζεται σε 7,50 μ. 

Επιτρέπεται η υπέρβαση του μεγίστου επιτρεπόμενου ύψους μόνο για 
την κατασκευή-στέγης η οποία στο ανώτερο σημείο της δεν θα υπερβαί¬ 
νει τα 2,00 μ. ν -' , 

Β. Ειδικοί όροι δόμησης: 

Οι ενδείξεις του δελτίου Αρχιτεκτονικής Αναγνώρισης που συνοδεύει 
την παρούσα και αποτελεί αναπόσπαστο μέρος της, είναι δυνητικές για 
τον ιδιοκτήτη ή τον μελετητή. 

4. α) Πριν από οποιαδήποτε κατάτμηση οικοπέδων μέσα στα όρια του 
οικισμού, θα πρέπει να θεωρείται το σχετικό τοπογραφικό διάγραμμα 
από το Τ.Π. και Π,Ε. της Νομαρχίας, ώστε να εξασφαλίζεται η συνέ¬ 
χεια των κοινοχρήστων χώρων, σύμφωνα με τα οριζόμενα στις διατά¬ 
ξεις της παραγρ. 1 του άρθρου 6 του από 24.4.1985 Π. Δ/τος (ΦΕΚ 
181/Δ' της 3.5.1985), όπως τροποποιήθηκε με το από 14.2.1987 Π. 
Δ/γμα (ΦΕΚ 133/Δ· της 23.2.1987). 

β) Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Η παρούσα απόφαση, με το σχεδιάγραμμα οριοθέτησης του οικισμού 
και την καρτέλα (δελτίο) Αρχιτεκτονικής Αναγνώρισης, που την συνο¬ 
δεύουν, να δημοσιευθεί στην Εφημερίδα της Κυβερνήσεως. 

Σπάρτη, 7 Δεκεμβρίου 1987 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Οίχ. Π-4432 (5) 

Αναγνώριση ως Κοινοτική της οδού που συνδέει την Κοινότητα Σκου¬ 
ταριού με τον οικισμό Αγιά και το Λιμάνι του ίδιου οικισμού, Ν. Λα¬ 
κωνίας. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις: 

α. Του Ν. 1032/80 «περί συστάαεως του Υπουργείου Χ.Ο.Π.». 

β. Του Ν. 3200/55 «περί Διοικητικής Αποκεντρώσεως» όπως συ¬ 
μπληρώθηκε με το Ν. 3620/56. 

γ. Του Ν.Δ. 712/70 (εκτελεστικού του Ν.Δ. 532/70, «περί αυ- 
μπληρώσεως των διατάξεων περί Διοικητικής Αποκεντρώσεως κ.λπ.») 
όπως τροποποιήθηκε και συμπληρώθηκε με τα Β.Δ. 677/71 και 198/ 
72. 

δ. Του από 17.7.1923 Ν. Δ/τος «περί σχεδίων πόλεων κ.λπ.». 

2. Την Λ9/1-8/3 από 3.8.1971 κοινή εγκύκλιο των Πρωθυπουρ¬ 
γού, Αντιπροέδρου και Υπουργού Εσωτερικών «περί οργανώσεως των 
Νομαρχιών». 

3. Την με αριθ. 13979/233/28.3.83 κοινή Απόφαση Υπουργών 
Προεδρίας της Κυβερνήσεως και Χωροταξίας Οικισμού και Περιβάλλο¬ 
ντος (ΦΕΚ 133Β/31.3.83) «περί συστάσεως νέων Πολεοδομικών 


Γραφείων». 

4. Την με αριθ. 44/1986 απόφαση του Κοινοτικού Συμβουλίου 
Σκουταριού μαζί με τοπογραφικό διάγραμμα του Πολιτικού Υπομηχα¬ 
νικού Μιχάλη Γιαννουλάκου. 

5. Την Π-570/6.2.86 Απόφαση του Νομάρχη Λακωνίας με την 
οποία σΰστάθηκε το Συμβούλιο Χ.Ο.Π. του Ν. Λακωνίας. 

6. Το από 24.5.85 Π.Δ. ΦΕΚ 270Δ/31.5.85 και συγκεκριμένα το 
άρθρο 1 παραγ. 2 αυτού. 

7. Την από 11.9.87 αρνητική εισήγηση της Προϊσταμένης του Πο- 
λεοδομικού γραφείου Μολάων. 

8. Την από.25.9.87 ομόφωνη αναγνώριση της οδού σαν κύρια Κοι¬ 
νοτική των μελών του Συμβουλίου Χ.Ο.Π. Πρακτικό 6ο, Θέμα 2ο, 
αποφασίζουμε: 

Αναγνωρίζουμε ως Κοινοτική την οδό που συνδέει την Κοινότητα 
Σκουταριού με τον οικισμό Αγιά και το Λιμάνι του ίδιου οικισμού όπως 
αυτή φαίνεται στο συνημμένο χάρτη κλίμακας.1:5000 σημειωμένη με 
έντονη διακεκομένη γραμμή. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Σπάρτη, 13 Νοεμβρίου 1987 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



